
ΤΕΥΧΟΣ ΔΕΥΤΕΡΟ 


Αρ 


. Φύλλου 2840 


ΑΠΟΦΑΣΕΙΣ 

Αριθμ. Δ3(γ)52588 

Όροι και προϋποθέσεις για την παραγωγή και την 
κυκλοφορία τελικών προϊόντων φαρμακευτικής 
κάνναβης. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις: 

α) Του άρθρου 2 παρ.1, του άρθρου 3 παρ.1 περ.δ) και 
στ), παρ.3 και παρ.5, του άρθρου 6 περ. I παρ.6 και περ. 
II παρ.1,8 και 10, του άρθρου 8, του άρθρου 11 και του 
άρθρου 27 του ν.1316/1983 (ΦΕΚΑ'3). 

β) Του άρθρου 1 παρ.9 του ν.4523/2018 «Διατάξεις 
για την παραγωγή τελικών προϊόντων φαρμακευτικής 
κάνναβης και άλλες διατάξεις» (ΦΕΚ Α'41). 

γ) Των άρθρων 2 και 7 του ν.4139/2013 «Νόμος περί 
εξαρτησιογόνων ουσιών και άλλες διατάξεις» (ΦΕΚ Α' 73). 

δ)Της υπ'αριθμ. Γ5γ οικ. 49690/2017 κοινής απόφασης 
των Υπουργών Δικαιοσύνης, Διαφάνειας και Ανθρωπί¬ 
νων Δικαιωμάτων και Υγείας για την «Συμπλήρωση και 
τροποποίηση των πινάκων ναρκωτικών ουσιών του 
ν. 3459/2013, όπως τροποποιήθηκε και ισχύει με το 
ν. 4139/2013» (ΦΕΚ Β' 2238/29.06.2017). 

ε) Του άρθρου 19 παρ.1,2, 5 και 12 του ν.δ. 96/1973 
«Περί της εμπορίας εν γένει των φαρμακευτικών, δι¬ 
αιτητικών και καλλυντικών προϊόντων», όπως ισχύει 
μετά την αντικατάστασή του με το άρθρο 95 παρ.5 του 
ν.4172/2013 «Φορολογία εισοδήματος, επείγοντα μέ¬ 
τρα εφαρμογής ν.4046/2012, του ν.4093/2012 και του 
ν.4127/2013 και άλλες διατάξεις» (ΦΕΚ ΑΊ67). 

στ) Του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚΑ' 98). 

ζ) Του π.δ. 121/2017 «Οργανισμός του Υπουργείου 
Υγείας» (ΦΕΚ ΑΊ48), όπως ισχύει και του π.δ. 144/2017 
«Οργανισμός του Υπουργείου Οικονομίας και Ανάπτυ¬ 
ξης» (ΦΕΚ ΑΊ 92). 

η) Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ ΑΊ 16). 

2. Την από 6/07/2018 και με αρ.πρωτ. 73075 Πρόταση 
Ε.Ο.Φ, που διαβιβάστηκε στο Υπουργείο Υγείας με το από 


6/07/2018 και με αρ. πρωτ. ΕΟΦ 73076 διαβιβαστικό 
έγγραφο. 

3. Την από 6-7-2018 και με αρ. πρωτ. ΕΟΦ 73151 βε¬ 
βαίωση της Διεύθυνσης Οικονομικού ΕΟΦ ότι από την 
παρούσα απόφαση δεν προκαλείται δαπάνη εις βάρος 
του προϋπολογισμού εξόδων του Ε.Ο.Φ. 

4. Το με αρ. πρωτ. Β2.(α)/οικ. 5338410-7-2018 της 
Γ.Δ.Ο.Υ. του Υ.Υ. σύμφωνα με το οποίο, από την εφαρμο¬ 
γή της παρούσας Απόφασης δεν προκαλείται δαπάνη 
τόσο σε βάρος του Κρατικού Προϋπολογισμού, όσο και 
σε βάρος του προϋπολογισμού του Εθνικού Οργανισμού 
Φαρμάκων (Ε.Ο.Φ.)., αποφασίζουμε: 

Άρθρο 1 

Πεδίο Εφαρμογής - Σκοπός 

1. Στο πεδίο εφαρμογής της παρούσας υπάγονται τα 
τελικά προϊόντα φαρμακευτικής κάνναβης του άρθρου 

1 του ν.4523/2018 (ΦΕΚ Α'41), με το οποίο προστίθεται 
άρθρο 2 Α στο ν.4139/2013 (ΦΕΚ Α'74). 

2. Με την παρούσα ορίζονται περιοριστικά οι όροι και 
οι προϋποθέσεις για την παραγωγή των τελικών προ¬ 
ϊόντων φαρμακευτικής κάνναβης της παρ.1 από τους 
κατόχους της έγκρισης των παρ.1 και 2 του άρθρου 1 
του ν.4523/2018, καθώς και οι όροι και οι προϋποθέσεις 
για την κυκλοφορία τους στην ελληνική αγορά ή/και για 
την εξαγωγή τους, καθώς και για την εισαγωγή τους από 
άλλο κράτος-μέλοςτης Ευρωπαϊκής Ένωσης ή από τρίτη 
χώρα, υπό την επιφύλαξη όσων ορίζονται από τις διατά¬ 
ξεις της παρ.2 του άρθρου 1 και της παρ.2 του άρθρου 

2 του ν.4139/2013 (ΦΕΚ Α' 74). 

Άρθρο 2 

Ορισμοί 

Για τους σκοπούς της παρούσας υπουργικής απόφα¬ 
σης νοείται ως: 

Τελικό Προϊόν φαρμακευτικής κάνναβης: Προϊόν που 
περιέχει ως μόνο ενεργό συστατικό (δραστική ουσία) για 
τις ενδείξεις, που ορίζονται σύμφωνα με την διαδικασία 
που προβλέπεται από την περ. α) της παρ.1 του άρθρου 4 
της παρούσας, ουσία των ποικιλιών κάνναβης του είδους 
03ηη30ί5 53ΐίν3 I περιεκτικότητας σε τετραϋδροκαν- 
ναβινόλη (ΤΗΟ) >0,2% και το οποίο εμπίπτει στο πεδίο 
εφαρμογής του ν.4523/2018 (ΦΕΚ Α'41). 

Ενεργό συστατικό τελικού προϊόντος φαρμακευτικής 
κάνναβης: Ουσία των ποικιλιών κάνναβης του είδους 

ΟθηηθΟίδ 53ΐίν3 I περιεκτικότητας σε τετραύδροκαννα- 
βινόλη (ΤΗΟ) >0,2% που προορίζεται να χρησιμοποιηθεί 
στην παραγωγή του τελικού προϊόντος φαρμακευτικής 
κάνναβης και η οποία, όταν χρησιμοποιείται στην παρα¬ 
γωγή του εν λόγω προϊόντος γίνεται ενεργό συστατικό 
του που προορίζεται για τις ενδείξεις της περ. α) της 
παρ.1 του άρθρου 4 της παρούσας. 

Ονομασία του τελικού προϊόντος φαρμακευτικής κάν¬ 
ναβης: Η ονομασία, η οποία δύναται να είναι είτε επινο¬ 
ημένη (φανταστική) ονομασία που δεν προκαλεί σύγ¬ 
χυση με την κοινόχρηστη ονομασία, είτε κοινόχρηστη 
ή επιστημονική ονομασία συνοδευόμενη από εμπορικό 
σήμα ή την επωνυμία του κατόχου της ειδικής έγκρισης 
κυκλοφορίας. 

Περιεκτικότητα του τελικού προϊόντος φαρμακευτικής 
κάνναβης: Η περιεκτικότητα σε τετραϋδροκανναβινόλη 
(ΤΗΟ. 

Κάτοχος ειδικής έγκρισης κυκλοφορίας: Ο οικονομικός 
φορέας που έχει λάβει την έγκριση που ορίζουν οι δια¬ 
τάξεις των παρ.1 και 2 του άρθρου 1 του ν.4523/2018, 
στο όνομα του οποίου εκδίδεται η ειδική έγκριση κυ¬ 
κλοφορίας τελικού προϊόντος φαρμακευτικής κάννα¬ 
βης, σύμφωνα με τις διατάξεις της παρούσας, και είναι 
υπεύθυνος για όλες τις υποχρεώσεις που συνδέονται με 
την κυκλοφορία του εν λόγω προϊόντος. 

Πυρήνας Περίληψης Χαρακτηριστικών Προϊόντος ((Ζογθ 
5υπιπΐ3ΐ·γ οίΡιΌςΙυςΐΟΓιβΏεΐθΠϊΙίςδ): Όροι χορήγησης των 
τελικών προϊόντων φαρμακευτικής κάνναβης που τεκμη¬ 
ριώνονται στην οικεία δημοσιευμένη διεθνή και ευρωπα¬ 
ϊκή επιστημονική βιβλιογραφία, εξετάζονται και τίθενται 
από την Ειδική Επιτροπή του άρθρου 3 της παρούσας. 

Περίληψη Χαρακτηριστικών Προϊόντος: Τα στοιχεία 
των διατάξεων των παρ.1 και 2 του άρθρου 7 της πα¬ 
ρούσας. 

Ιατρική συνταγή: Κάθε συνταγή τελικού προϊόντος 
φαρμακευτικής κάνναβης που προέρχεται από επαγ- 
γελματία εξουσιοδοτημένο προς αυτό. 

Στοιχειώδης συσκευασία: Ο περιέκτης ή κάθε άλλη 
μορφή συσκευασίαςπου βρίσκεται σε άμεση επαφή με 
το τελικό προϊόν φαρμακευτικής κάνναβης. 

Εξωτερική συσκευασία: Η συσκευασία μέσα στην 
οποία τοποθετείται η στοιχειώδης συσκευασία του τε¬ 
λικού προϊόντος φαρμακευτικής κάνναβης. 

Επισήμανση: Τα πληροφοριακά στοιχεία επί της εξω¬ 
τερικής ή επί της στοιχειώδους συσκευασίας του τελικού 
προϊόντος φαρμακευτικής κάνναβης. 

Φύλλο Οδηγιών Χρήσης: Το ενημερωτικό έντυπο για 
τον χρήστη, το οποίο συνοδεύει το τελικό προϊόν φαρ¬ 
μακευτικής κάνναβης. 

Ανεπιθύμητη ενέργεια: Μία απόκριση σε ένα τελικό 
προϊόν φαρμακευτικής κάνναβης που είναι επιβλαβής 
και ακούσια. 

Σοβαρή ανεπιθύμητη ενέργεια: Η ανεπιθύμητη ενέρ¬ 
γεια που επιφέρει θάνατο, θέτει σε κίνδυνο τη ζωή του 
ασθενούς, απαιτεί νοσοκομειακή νοσηλεία ή παράταση 
νοσοκομειακής νοσηλείας, οδηγεί σε μόνιμη ή σημαντι¬ 
κή αναπηρία ή ανικανότητα, ή εκφράζεται με συγγενή 
ανωμαλία/διαμαρτία διαπλάσεως. 


Κύριο αρχείο του συστήματος παρακολούθησης ανε¬ 
πιθύμητων ενεργειών: μια λεπτομερής περιγραφή του 
συστήματος παρακολούθησης ανεπιθύμητων ενεργειών 
που χρησιμοποιείται από τον κάτοχο της ειδικής έγκρι¬ 
σης κυκλοφορίας για το τελικό προϊόν φαρμακευτικής 
κάνναβης. 

Άρθρο 3 

Ειδική Έγκριση Κυκλοφορίας 

1. Για όλα τα τελικά προϊόντα φαρμακευτικής κάνναβης 
που εμπίπτουν στο πεδίο εφαρμογής των διατάξεων του 
άρθρου 1 του ν.4523/2018, δηλαδή είτε προορίζονται για 
διάθεση στην ελληνική αγορά υπό τους περιορισμούς 
του άρθρου 2 παρ.2 ν.4139/2013, είτε προορίζονται για 
εξαγωγή, καθώς και για τα τελικά προϊόντα φαρμακευ¬ 
τικής κάνναβης που εισάγονται στην Ελλάδα είτε από 
άλλο κράτος-μέλος της Ευρωπαϊκής Ένωσης είτε από 
τρίτη χώρα, απαιτείται ειδική έγκριση κυκλοφορίας, η 
οποία χορηγείται από τον Ε.Ο.Φ. σύμφωνα με τις δια¬ 
τάξεις της παρούσας και ισχύει για τρία (3) έτη, κατόπιν 
σχετικής αιτήσεως του ενδιαφερομένου οικονομικού 
φορέα. Ο οικονομικός φορέας που αιτείται τη χορήγηση 
ειδικής έγκρισης κυκλοφορίας υποβάλλει μαζί με τον 
φάκελο πληροφοριακών στοιχείων και εγγράφων του 
άρθρου 6 της παρούσας, τα τέλη που προβλέπονται από 
το άρθρο 5 της κοινής υπουργικής απόφασης ΔΥΓ3α/Γ.Π. 
13907/05/2006 (ΦΕΚ Β' 1098). 

2. Η ειδική έγκριση κυκλοφορίας χορηγείται εγγράφως 
από τον Ε.Ο.Φ, ο οποίος ενημερώνει τον κάτοχό της για 
την περίληψη των χαρακτηριστικών του τελικού προϊό¬ 
ντος φαρμακευτικής κάνναβης που έχει εγκρίνει, καθώς 
και για την εγκεκριμένη επισήμανση και το εγκεκριμέ¬ 
νο Φύλλο Οδηγιών Χρήσης, σύμφωνα με την εκάστοτε 
εγκεκριμένη Περίληψη Χαρακτηριστικών του Προϊόντος. 
Ο Ε.Ο.Φ. λαμβάνει όλα τα αναγκαία μέτρα για να εξασφα¬ 
λίζει ότι η επισήμανση και το φύλλο οδηγιών χρήσης 
είναι σύμφωνα με την εκάστοτε εγκεκριμένη περίληψη 
των χαρακτηριστικών του προϊόντος. 

3. Η ειδική έγκριση κυκλοφορίας μπορεί να ανανεώνε¬ 
ται ανά τριετία, ύστερα από επαναξιολόγηση της σχέσης 
κινδύνου-οφέλους σύμφωνα με τη διαδικασία του άρ¬ 
θρου 4 παρούσας. Προς το σκοπό αυτό, ο κάτοχος της 
ειδικής έγκρισης κυκλοφορίας υποβάλει στον Ε.Ο.Φ, του¬ 
λάχιστον εννέα (9) μήνες πριν από τη λήξη της ισχύος της 
ειδικής έγκρισης κυκλοφορίας σύμφωνα με την παρ. 1 όλα 
τα στοιχεία του αρχείου του συστήματος παρακολούθη¬ 
σης ανεπιθύμητων ενεργειών της παρ.3 του άρθρου 13. 

Άρθρο 4 

Διαδικασία Αξιολόγησης 

1. Συστήνεται στον Ε.Ο.Φ, με σχετική απόφαση του 
Προέδρου του που εκδίδεται κατ'άρθρο 6 περ.ΙΙ παρ. 
10 του ν.1316/1983 (ΦΕΚ Α'3), Ειδική Επιστημονική Επι¬ 
τροπή Τελικών Προϊόντων Φαρμακευτικής Κάνναβης, 
με έργο: 

α) Την αξιολόγηση του ενεργού συστατικού (δρα¬ 
στικής ουσίας) του τελικού προϊόντος φαρμακευτικής 
κάνναβης, ως ορίζεται στο άρθρο 2, για συγκεκριμένες 
ενδείξεις και συγκεκριμένες φαρμακοτεχνικές μορφές. 

β) Την επαναξιολόγηση του ενεργού συστατικού (δρα¬ 
στικής ουσίας) του τελικού προϊόντος φαρμακευτικής 
κάνναβης ενόψει νέων επιστημονικών δεδομένων σε 
σχέση με συγκεκριμένες ενδείξεις ή/και φαρμακοτεχνι- 
κές μορφές ή δεδομένων της φαρμακοεπαγρύπνησης. 

γ) Τη σύνταξη Πυρήνα Περίληψης Χαρακτηρι¬ 
στικών του Προϊόντος ((Ζογθ ΕυιπιτοΓγ οί ΡΐΌάυσΐ 
003Γ3ςΐθΠ5ΐίε5), με βάση την τεκμηρίωση που προκύπτει 
από το αποτέλεσμα της αξιολόγησης της περίπτωσης α) 
της παρ.1 της παρούσας παραγράφου, καθώς και την 
αναθεώρηση του Πυρήνα Περίληψης Χαρακτηριστικών 
του Προϊόντος σε συνέχεια της επαναξιολόγησης της 
περίπτωσης β) της παρούσας παραγράφου . 

δ) Την αξιολόγηση του φακέλου του οικονομικού φο¬ 
ρέα που αιτείται τη χορήγηση της άδειας δυνατότητας 
παραγωγής τελικού προϊόντος φαρμακευτικής κάννα¬ 
βης, ο οποίος περιλαμβάνει υποχρεωτικά την έκθεση 
επιθεώρησης των καθ' ύλην αρμοδίων οργάνων του 
Ε.Ο.Φ, σύμφωνα και με όσα ορίζονται από το άρθρο 8. 

ε) Την αξιολόγηση του φακέλου με τα πληροφορια¬ 
κά στοιχεία και έγγραφα του άρθρου 6 που υποβάλει ο 
αϊτών τη χορήγηση της ειδικής έγκρισης κυκλοφορίας 
τελικού προϊόντος φαρμακευτικής κάνναβης. 

στ) Την αξιολόγηση του φακέλου των τελικών προ¬ 
ϊόντων φαρμακευτικής κάνναβης που εισάγονται από 
άλλη χώρα της Ευρωπαϊκής Ένωσης ή από τρίτη χώρα. 

ζ) Τ ην επαναξιολόγηση του φακέλου του τελικού προ¬ 
ϊόντος φαρμακευτικής κάνναβης για την ανανέωση της 
ειδικής έγκρισης κυκλοφορίας του. 

η) Την εξέταση λόγων ανάκλησης της άδειας δυνα¬ 
τότητας παραγωγής ή τροποποίησης, αναστολής ή 
ανάκλησης της ειδικής έγκρισης κυκλοφορίας τελικού 
προϊόντος φαρμακευτικής κάνναβης. 

θ)Τηνεισήγηση γιατηνπροςέγκριση Περίληψη Χαρα¬ 
κτηριστικών Προϊόντος, και δυνάμει αυτής την εισήγηση 
για την προς έγκριση επισήμανση και το Φύλλο Οδηγιών 
Χρήσης. 

ι) Τ ην εισήγηση για την κατάταξη του προς έγκριση τε¬ 
λικού προϊόντος φαρμακευτικής κάνναβης σύμφωνα με 
όσα προβλέπονται από τις διατάξεις του άρθρου 96 παρ.2 
και 3 της κοινής υπουργικής απόφασης 32221/2013. 

ία) Τ ην εισήγηση για την διενέργεια ελέγχων, επιθεωρή¬ 
σεων και δειγματοληψιών αναφορικά με τα τελικά προϊ¬ 
όντα φαρμακευτικής κάνναβης, οσάκις κρίνει αναγκαίο 
για λόγους προστασίας της δημόσιας υγείας, χωρίς να 
θίγονται οι διατάξεις του ν.1316/1983 (ΦΕΚ Α'3) που ορί¬ 
ζουν τις αρμοδιότητες των οργάνων διοίκησης του Ε.Ο.Φ. 

ιβ) Την εισήγηση για την επιβολή διοικητικών κυρώ¬ 
σεων και προστίμων για παραβάσεις των διατάξεων της 
παρούσας. 

Άρθρο 5 

Δικαιούχοι Ειδικής Έγκρισης Κυκλοφορίας 

Ειδική έγκριση κυκλοφορίας τελικού προϊόντος φαρ¬ 
μακευτικής κάνναβης που παράγεται στην Ελλάδα σύμ¬ 
φωνα με τις διατάξεις του άρθρου 1 του ν.4523/2018 
(ΦΕΚ Α' 41), χορηγείται, υπό την επιφύλαξη της διάταξης 
της παρ.2 του άρθρου 2 του ν.4139/2013, αποκλειστι¬ 
κά στον κάτοχο της έγκρισης των διατάξεων των παρ.1 


και 2 του άρθρου 1 του ν.4523/2018 (ΦΕΚ Α' 41), είτε 
πρόκειται για προϊόν που προορίζεται για διάθεση στην 
ελληνική αγορά, υπό τους περιορισμούς του άρθρου 2 
παρ.2 ν.4139/2013, είτε πρόκειται για προϊόν που προ¬ 
ορίζεται για εξαγωγή, κατόπιν σχετικής αιτήσεώς του 
ανωτέρω οικονομικού φορέα, ο οποίος έχει λάβει τις 
επιμέρους εγκρίσεις που απαιτούνται σύμφωνα με την 
κοινή υπουργική απόφαση 51483/700/φ.15/2018 (ΦΕΚ 
Β' 1692), και εφόσον πληρούνται οι όροι και οι προϋπο¬ 
θέσεις της παρούσας. 

Ειδική έγκριση κυκλοφορίας χορηγείται για τα τελι¬ 
κά προϊόντα φαρμακευτικής κάνναβης που εισάγονται 
στην Ελλάδα, υπό την επιφύλαξη της διάταξης της παρ.2 
του άρθρου 2 του ν.4139/2013. Στις περιπτώσεις που 
ο οικονομικός φορέας ο οποίος αιτείται από τον Ε.Ο.Φ. 
τη χορήγηση της ειδικής έγκρισης κυκλοφορίας για ει- 
σαγόμενο τελικό προϊόν φαρμακευτικής κάνναβης έχει 
την έδρα του σε χώρα εκτός της Ευρωπαϊκής Ένωσης, 
υποχρεούται να ορίσει υπεύθυνο πρόσωπο εντός της 
Ευρωπαϊκής Ένωσης, το οποίο υπέχει όλα τα δικαιώματα 
και τις υποχρεώσεις του κατόχου της ειδικής έγκρισης 
κυκλοφορίας. Η κατοχή της ειδικής έγκρισης κυκλοφορί¬ 
ας του τελικού προϊόντος φαρμακευτικής κάνναβης δεν 
θίγει την αστική και ποινική ευθύνη του κατόχου της και 
του προσώπου που ορίζει, σύμφωνα με το προηγούμενο 
εδάφιο, ως υπεύθυνο πρόσωπο. 

Άρθρο 6 

Φάκελος Ειδικής Έγκρισης Κυκλοφορίας 

1. Η αίτηση για την έγκριση του άρθρου 3 συνοδεύεται 
από τα ακόλουθα πληροφοριακά στοιχεία και έγγραφα: 

α) Όνομα ή εταιρική επωνυμία και διεύθυνση κατοικίας 
ή έδρα του αιτούντος οικονομικού φορέα. 

β) Ονομασία του τελικού προϊόντος φαρμακευτικής 
κάνναβης. 

γ) Ποιοτική και ποσοτική σύνθεση του τελικού προϊό¬ 
ντος φαρμακευτικής κάνναβης. 

δ) Μέθοδοι και προδιαγραφές ελέγχου ποιότητας πρώ¬ 
της ύλης και επικύρωση των μεθόδων ελέγχου. 

ε) Μελέτες ανάπτυξης του τελικού προϊόντος φαρμα¬ 
κευτικής κάνναβης. 

στ) Διαδικασία παραγωγής (π.χ. επεξεργασία πρώτης 
ύλης, τυχόν προσθήκη πρόσθετων συστατικών, με¬ 
ταποίηση, χρήση βοηθητικών διαλυτών, καθαρισμός, 
μορφοποίηση, συσκευασία), αναγκαίοι ενδιάμεσοι 
έλεγχοι ποιότητας κατά την παραγωγή, κρίσιμα στάδια 
παραγωγικής διαδικασίας, επικύρωση παραγωγικής δι¬ 
αδικασίας, σε συμμόρφωση προς τις εκάστοτε ισχύου- 
σες αρχές και κατευθυντήριες γραμμές που αφορούν 
στους κανόνες καλής παραγωγής για τα φάρμακα που 
προορίζονται για τον άνθρωπο και οι οποίες κατά την 
έναρξη ισχύος της παρούσας ορίζονται από την κοινή 
υπουργική απόφαση ΔΥΓ3α/7567/2008 (ΦΕΚ ΒΊ562) 
για την «Προσαρμογή της Ελληνικής Νομοθεσίας προς 
την Οδηγία 2003/94 σχετικά με την θέσπιση των αρχών 
και κατευθυντήριων γραμμών που αφορούν τους κανό¬ 
νες καλής παραγωγής φαρμάκων που προορίζονται για 
ανθρώπινη χρήση και των δοκιμαζόμενων φαρμάκων 
που προορίζονται για τον άνθρωπο», υπό την επιφύλαξη 

των διατάξεων του άρθρου 17 της κοινής υπουργικής 
απόφασης Δ3(α)/14709/2017 για την «Προσαρμογή της 
ελληνικής νομοθεσίας προς την οδηγία (ΕΕ) 2017/1572 
της επιτροπής για τη συμπλήρωση της οδηγίας 2001/83/ 
ΕΚ του Ευρωπαϊκού Κοινοβουλίου και του Συμβουλίου 
όσον αφορά τις αρχές και τις κατευθυντήριες γραμμές 
που αφορούν στους κανόνες καλής παραγωγής για τα 
φάρμακα που προορίζονται για τον άνθρωπο» (ΦΕΚ Β 
1152/29.3.2018) και από τις αποφάσεις Ε.Ο.Φ. που δη¬ 
μοσιεύονται στην Εφημερίδα της Κυβερνήσεως ως ορί¬ 
ζεται στο άρθρο 66 της κοινής υπουργικής απόφασης 
ΔΥΓ3α/Γ.Π.32221 /2013 (ΦΕΚ ΒΊ 049). 

ζ) Μέθοδοι και προδιαγραφές ελέγχου ποιότητας 
τελικού προϊόντος, επικύρωση των μεθόδων ελέγχου, 
αποτελέσματα ανάλυσης δοκιμαστικών παρτίδων. 

η) Σύνθεση, τύπος, χαρακτηριστικά άμεσου περιέκτη. 

θ) Μελέτες σταθερότητας του τελικού προϊόντος (οι 
οποίες τεκμηριώνουν το χρόνο ζωής, τις συνθήκες φύ¬ 
λαξης και τυχόν αναγκαίο χρόνο ζωής μετά το άνοιγμα 
περιέκτη πολλαπλών δόσεων) 

ε) Θεραπευτικές ενδείξεις, αντενδείξεις και ανεπιθύ¬ 
μητες ενέργειες. 

στ) Δοσολογία, φαρμακοτεχνική μορφή, τρόπος και 
οδός χορήγησης και αναμενόμενος χρόνος ζωής του 
τελικού προϊόντος φαρμακευτικής κάνναβης. 

ζ) Αιτιολόγηση για κάθε μέτρο προφύλαξης και ασφά¬ 
λειας που πρέπει να λαμβάνεται για την αποθήκευση 
του φαρμάκου, τη χορήγηση του στους ασθενείς και 
τη διάθεση των υπολειμμάτων, μαζί με υπόδειξη των 
πιθανών κινδύνων που παρουσιάζει το φάρμακο για το 
περιβάλλον. 

θα) Περίληψη του συστήματος παρακολούθησης ανε¬ 
πιθύμητων ενεργειών του αιτούντος στην οποία πρέπει 
να περιλαμβάνονται τα ακόλουθα στοιχεία: 

1) Απόδειξη ότι ο αϊτών έχει στη διάθεση του ειδικευ¬ 
μένο άτομο υπεύθυνο για την παρακολούθηση ανεπι¬ 
θύμητων ενεργειών. 

2) Τα στοιχεία επικοινωνίας του ειδικευμένου ατόμου, 
δήλωση υπογεγραμμένη από τον αιτούντα ότι διαθέτει 
τα απαραίτητα μέσα για την εκπλήρωση των καθηκό¬ 
ντων και αρμοδιοτήτων του άρθρου 13. 

3) Αναφορά στον τόπο στον οποίο τηρείται το κύριο 
αρχείο του συστήματος παρακολούθησης ανεπιθύμητων 
ενεργειών για το τελικό προϊόν φαρμακευτικής κάννα¬ 
βης· 

θαα) Το σχέδιο διαχείρισης του κινδύνου το οποίο πε¬ 
ριγράφει το σύστημα διαχείρισης του κινδύνου που θα 
εισαγάγει ο αϊτών για το συγκεκριμένο τελικό προϊόν 
φαρμακευτικής κάνναβης, συνοδευόμενο από σχετική 
περίληψη. 

ι) Περίληψη των χαρακτηριστικών του προϊόντος 
σύμφωνα με τις διατάξεις του άρθρου 7 της παρούσας, 
μακέτα της εξωτερικής συσκευασίας στοιχεία και της 
στοιχειώδους συσκευασίαςτου φαρμάκου που να περι¬ 
λαμβάνει τα προβλεπόμενα στο άρθρο 9 της παρούσας 
στοιχεία, καθώς και το φύλλο οδηγιών χρήσης σύμφωνα 
με το άρθρο 9 της παρούσας. 

2. Η υποβολή του φακέλου μετά πληροφοριακά στοι¬ 
χεία και έγγραφα της παρ.1 απαιτείται και προκειμένου 


για όλα τα τελικά προϊόντα φαρμακευτικής κάνναβης 
που εισάγονται στην Ελλάδα, είτε από άλλο κράτος-μέ- 
λοςτης Ευρωπαϊκής Ένωσης, είτε από τρίτη χώρα. 

Άρθρο 7 

Πυρήνας Περίληψης Χαρακτηριστικών 
Προϊόντος - Περίληψη Χαρακτηριστικών 
Προϊόντος 

1. Ο Πυρήνας Περίληψης Χαρακτηριστικών των τελι¬ 
κών προϊόντων φαρμακευτικής κάνναβης (Έογθ 5ιτιΡΘ), 
σύμφωνα με τον ορισμό του άρθρου 2, περιλαμβάνει, με 
την κατωτέρω σειρά, τα ακόλουθα στοιχεία: 

α. Ανώτατο όριο ποσοτικής σύνθεσης σε τετραϋδρο- 
κανναβινόλη (ΤΗΈ) φυτού των ποικιλιών κάνναβης του 
είδους Θ3ηη30ί5 53ΐίν3 Ε, για το οποίο ισχύει αποκλει¬ 
στικά και περιοριστικά. 

β. Φαρμακοτεχνικές μορφές για τις οποίες ισχύει απο¬ 
κλειστικά και περιοριστικά. 

γ. Φαρμακολογικές Ιδιότητες -Κλινικά πληροφοριακά 
στοιχεία 

γα) Ιατρικές/Θεραπευτικές Χρήσεις. 

γβ) Ανώτατη δοσολογία και τρόπος χορήγησης. 

γγ) Αντενδείξεις 

γδ) Ιδιαίτερες προειδοποιήσεις και προφυλάξεις κατά 
τη χρήση. 

γε) Αλληλεπιδράσεις με άλλα φαρμακευτικά προϊόντα 
και άλλες μορφές αλληλεπίδρασης, 
γστ) Χορήγηση κατά την εγκυμοσύνη και γαλουχία. 
γζ) Επιδράσεις στην ικανότητα οδήγησης και χειρι¬ 
σμού μηχανημάτων, 
γη) Ανεπιθύμητες ενέργειες. 

γθ) Υπερδοσολογία (συμπτώματα, επείγουσες ενέρ¬ 
γειες, αντίδοτα). 

Στον Πυρήνα Περίληψης Χαρακτηριστικών Προϊόντος 
των τελικών προϊόντων φαρμακευτικής κάνναβης περι¬ 
λαμβάνεται τυποποιημένο κείμενο, με το οποίο ζητείται 
ρητώς από τους ιατρούς, τους φαρμακοποιούς και λοι¬ 
πούς επαγγελματίες της υγείας να γνωστοποιούν οποια¬ 
δήποτε εικαζόμενη ανεπιθύμητη ενέργεια απευθείας 
στον Ε.Ο.Φ, κάνοντας χρήση του συστήματος αναφοράς 
ανεπιθύμητων ενεργειών της παρ.1 του άρθρου 13. Στο 
κείμενο διευκρινίζονται οι διαθέσιμοι τρόποι αναφοράς 
(ηλεκτρονική αναφορά, ταχυδρομική αποστολή και/ή 
άλλοι). 

2. Η Περίληψη Χαρακτηριστικών Προϊόντος που 
αφορά στο συγκεκριμένο τελικό προϊόν φαρμακευτι¬ 
κής κάνναβης για το οποίο χορηγείται ειδική έγκριση 
κυκλοφορίας περιλαμβάνει επιπλέον των στοιχείων της 
παρ.1, τα εξής στοιχεία: 

α) Ονομασία του προϊόντος, 
β) Διάρκεια ζωής. 

γ) Ιδιαίτερες προφυλάξεις για τη διατήρηση του τελι¬ 
κού προϊόντος φαρμακευτικής κάνναβης, 
δ) Τον κάτοχο της ειδικής έγκρισης κυκλοφορίας, 
ε) Τον αριθμό (ούς) της ειδικής έγκρισης κυκλοφορίας. 

Άρθρο 8 
Παραγωγή 

1. Για την παραγωγή των τελικών προϊόντων φαρ¬ 
μακευτικής κάνναβης, απαιτείται άδεια δυνατότητας 

παραγωγής, ως ορίζεται από την διάταξη της περίπτω¬ 
σης δ) της παρ.1 του άρθρου 3 του ν.1316/1983 (Α'3), 
που χορηγείται από τον Ε.Ο.Φ στον κάτοχο της έγκρι¬ 
σης των διατάξεων των παρ.1 και 2 του άρθρου 1 του 
ν.4523/2018 (ΦΕΚ Α'41), κατόπιν σχετικής αιτήσεώςτου. 
Τα εργοστάσια παραγωγής τελικών προϊόντων φαρμα¬ 
κευτικής κάνναβης διαθέτουν ένα υπεύθυνο παραγωγής 
και έναν υπεύθυνο ποιοτικού ελέγχου, σύμφωνα με όσα 
ορίζει ειδικότερα η διάταξη της περίπτωσης α) της παρ.1 
του άρθρου 27 του ν.1316/1983. 

2. Η παραγωγή των τελικών προϊόντων φαρμακευτι¬ 
κής κάνναβης υπόκειται υποχρεωτικά στους όρους και 
στις προϋποθέσεις των διατάξεων των άρθρων 58, 59, 
62 εδ.α', 63, 66, 67, 68, 69, 70, 71, 72, και 73 της κοινής 
υπουργικής απόφασης ΔΥΓ3α/Γ.Π.32221/2013 (ΦΕΚ Β' 
1049), αναλογικά εφαρμοζομένων. Η διοικητική διαδι¬ 
κασία χορήγησης άδειας δυνατότητας παραγωγής υπό- 
κειται στις προθεσμίες των άρθρων 60,61 και 62 της κοι¬ 
νής υπουργικής απόφασης ΔΥΓ3α/Γ.Π.32221 /2013 (ΦΕΚ 
ΒΊ049), σύμφωνα με τα ειδικώς οριζόμενα σε αυτές. 

Για τους σκοπούς της αναλογικής εφαρμογής των δι¬ 
ατάξεων του ανωτέρω εδαφίου στην περίπτωση των 
προϊόντων που υπόκεινται στο πεδίο εφαρμογής της 
παρούσας, όπου αναφέρεται: α) Φάρμακο νοείται το 
τελικό προϊόν φαρμακευτικής κάνναβης, β) Δραστική 
ουσία νοείται η τετραυδροκαναβινόλη (ΤΗ(Ι), γ) Άδεια 
κυκλοφορίας νοείται η ειδική έγκριση κυκλοφορίας. 

3. Η παραγωγή των τελικών προϊόντων φαρμακευτικής 
κάνναβης γίνεται σύμφωνα με τις εκάστοτε ισχύουσες, 
στα πλαίσια της ελληνικής έννομης τάξης, αρχές και 
κατευθυντήριες γραμμές που αφορούν στους κανόνες 
καλής παραγωγής για τα φάρμακα που προορίζονται για 
τον άνθρωπο και οι οποίες κατά την έναρξη ισχύος της 
παρούσας ορίζονται από την κοινή υπουργική απόφαση 
ΔΥΓ3α/7567/2008 (ΦΕΚ ΒΊ562) για την «Προσαρμογή 
της Ελληνικής Νομοθεσίας προς την Οδηγία 2003/94 
σχετικά με την θέσπιση των αρχών και κατευθυντήριων 
γραμμών που αφορούν τους κανόνες καλής παραγω¬ 
γής φαρμάκων που προορίζονται για ανθρώπινη χρήση 
και των δοκιμαζόμενων φαρμάκων που προορίζονται 
για τον άνθρωπο», υπό την επιφύλαξη των διατάξε¬ 
ων του άρθρου 17 της κοινής υπουργικής απόφασης 
Δ3(α)/14709/2017 για την «Προσαρμογή της ελληνι¬ 
κής νομοθεσίας προς την οδηγία (ΕΕ) 2017/1572 της 
επιτροπής για τη συμπλήρωση της οδηγίας 2001/83/ 
ΕΚ του Ευρωπαϊκού Κοινοβουλίου και του Συμβουλίου 
όσον αφορά τις αρχές και τις κατευθυντήριες γραμμές 
που αφορούν στους κανόνες καλής παραγωγής για τα 
φάρμακα που προορίζονται για τον άνθρωπο» (ΦΕΚ Β 
1152/29.3.2018), και από τις αποφάσεις Ε.Ο.Φ. που δη¬ 
μοσιεύονται στην Εφημερίδα της Κυβερνήσεως ως ορί¬ 
ζεται στο άρθρο 66 της κοινής υπουργικής απόφασης 
ΔΥΓ3α/Γ.Π.32221/2013 (ΦΕΚ Β' 1049). 

4. Ο Ε.Ο.Φ. ενεργεί επιθεωρήσεις διά των καθ' ύλην 
αρμοδίων οργάνων του στις εγκαταστάσεις παραγωγής 
(κατεργασίας) των τελικών προϊόντων φαρμακευτικής 
κάνναβης του κατόχου της ειδικής έγκρισης κυκλοφορίας: 


α) Πριν από τη χορήγηση της άδειας δυνατότητας 
παραγωγής των τελικών προϊόντων φαρμακευτικής 
κάνναβης για τον έλεγχο της καταλληλότητας της εγκα¬ 
τάστασης και της λειτουργίας του εξοπλισμού και των 
συστημάτων. 

β) Για τη διαπίστωση της τήρησης των αρχών και των 
κατευθυντήριων γραμμών των κανόνων καλής παρα¬ 
γωγής που ορίζονται στην παρ.3 και στο άρθρο 66 της 
κοινής υπουργικής απόφασης Δ.ΥΓ3α/Γ.Π. 32221/2013. 

Μετά από την επιθεώρηση της περ. β) συντάσσεται έκ¬ 
θεση για το βαθμό συμμόρφωσης του επιθεωρηθέντος 
με τις ανωτέρω αρχές και τις κατευθυντήριες γραμμές 
των κανόνων καλής παραγωγής, η οποία κοινοποιείται 
στον επιθεωρηθέντα προκειμένου να εκθέσει τις από¬ 
ψεις του εντός δέκα (10) ημερών. Η έκθεση επιθεώρησης 
οριστικοποιείται, αφού ληφθούν υπόψη οι απόψεις του 
επιθεωρηθέντος ή μετά την παρέλευση άπρακτης της 
ανωτέρω δεκαήμερης προθεσμίας. 

Εάν σύμφωνα με το πόρισμα της έκθεσης επιθεώρη- 
σηςτης ο επιθεωρηθείς οικονομικός φορέαςτηρεί τις αρ¬ 
χές και τις κατευθυντήριες γραμμές των κανόνων καλής 
παραγωγής χορηγείται, κατά περίπτωση, πιστοποιητικό 
τήρησης των κανόνων καλής παραγωγής. 

5. Ο Ε.Ο.Φ. αναστέλλει ή ανακαλεί την άδεια παρα¬ 
γωγής για συγκεκριμένη κατηγορία τελικών προϊόντων 
φαρμακευτικής κάνναβης ή για το σύνολό τους, στις 
περιπτώσεις που ορίζονται από τις διατάξεις του άρ¬ 
θρου 171 της κοινής υπουργικής απόφασης Δ.ΥΓ3α/Γ.Π. 
32221/2013 εφαρμοζομένων αναλογικά στα προϊόντα 
που υπάγονται στο πεδίο εφαρμογής της 

6. Οι Διευθύνσεις Δημόσιας Υγείας και Δημόσιας Υγείας 
και Κοινωνικής Μέριμνας των Περιφερειών, πραγματο¬ 
ποιούν επιτόπιους ελέγχους στις εγκεκριμένες μονάδες 
παραγωγής, με αντικείμενο την καταγραφή του αριθμού 
των παραγωγικών διεργασιών προϊόντων κάνναβης, τον 
αριθμό των παρτίδων και των ποσοτήτων των φυτών 
που χρησιμοποιήθηκαν, τον αριθμό των παρτίδων και 
των ποσοτήτων των τελικών προϊόντων κάνναβης που 
προέκυψαν, την απόδοση των παραγωγικών διεργασι¬ 
ών και την αιτιολόγηση των αποκλίσεων. Οι επιτόπιοι 
έλεγχοι πραγματοποιούνται ανά τρίμηνο και οι εκθέσεις 
ελέγχου διαβιβάζονται στον ΕΟΦ. 

Άρθρο 9 
Επισήμανση 

1. Η εξωτερική συσκευασία ή, εφόσον δεν υπάρχει 
εξωτερική συσκευασία, η στοιχειώδης συσκευασία του 
τελικού προϊόντος φαρμακευτικής κάνναβης, εγκρίνε- 
ται από τον Ε.Ο.Φ. και πρέπει να φέρει τις ακόλουθες 
ενδείξεις, σύμφωνα με τα πληροφοριακά στοιχεία και 
έγγραφα του άρθρου: 

α) Την ονομασία του φαρμάκου, συνοδευόμενη από 
την περιεκτικότητα και τη φαρμακοτεχνική μορφή. 

β)Την ποιοτική και ποσοτική σύνθεση σετετραϋδρο- 
κανναβινόλη ή, ανάλογα με τη μορφή χορήγησης, για 
καθορισμένο όγκο ή βάρος, με χρήση των κοινόχρηστων 
ονομασιών, 

γ) Τη φαρμακοτεχνική μορφή και το περιεχόμενο σε 
βάρος, όγκο ή αριθμό δόσεων, 

δ) Τον τρόπο και, αν απαιτείται, την οδό χορήγησης. 
Προβλέπεται χώρος για την αναγραφή της συνταγογρα- 
φούμενης δόσης, 

ε) Ειδική προειδοποίηση σύμφωνα με την οποία το 
προϊόν πρέπει να φυλάσσεται μακριά από ανηλίκους και 
έξω από το οπτικό τους πεδίο, 
στ) Άλλες ειδικές προειδοποιήσεις, όπου απαιτείται, 
για το προϊόν. 

ζ)Την ημερομηνία λήξης με τρόπο σαφή (μήνας/έτος), 
η) Τις ειδικές προφυλάξεις για τη διατήρηση του προ¬ 
ϊόντος, εφόσον απαιτείται, 

ηα) Τ ο όνομα και τη διεύθυνση του κατόχου της ειδικής 
έγκρισης κυκλοφορίας. 

ηβ) Τον αριθμό της ειδικής έγκρισης κυκλοφορίας, 
ηγ) Τον αριθμό της παρτίδας παραγωγής, 
ηδ) Οδηγίες Χρήσης. 

2. Η ύπαρξη φύλλου οδηγιών για το χρήστη μέσα στη 
συσκευασία κάθε τελικού προϊόντος φαρμακευτικής 
κάνναβης είναι υποχρεωτική, εκτός αν όλες οι απαιτού- 
μενες από την παράγραφο 1 πληροφορίες αναγράφονται 
απευθείας στην εξωτερική συσκευασία ή στη στοιχειώδη 
συσκευασία. 

3. Τα στοιχεία που αναφέρονται στις προηγούμενες 
παραγράφους πρέπει να είναι ευανάγνωστα, εύληπτα 
και ανεξίτηλα. 

4. Ολα τα τελικά προϊόντα φαρμακευτικής κάνναβης 
που λαμβάνουν ειδική έγκριση κυκλοφορίας φέρουν 
ταινία γνησιότητας, σύμφωνα με την κείμενη νομοθεσία. 

Άρθρο 10 

Φύλλο Οδηγιών Χρήσης 

Το φύλλο οδηγιών χρήσης εγκρίνεται από τον Ε.Ο.Φ. 
και καταρτίζεται με βάση την περίληψη των χαρακτη¬ 
ριστικών του προϊόντος. Το φύλλο περιλαμβάνει κατά 
σειρά: 

α) Για τον προσδιορισμό του τελικού προϊόντος φαρ¬ 
μακευτικής κάνναβης: 

1) Την ονομασία του προϊόντος, συνοδευόμενη από 
την περιεκτικότητα και τη φαρμακοτεχνική μορφή. Η 
κοινόχρηστη ονομασία αναγράφεται εάν το προϊόν πε¬ 
ριέχει μία μόνο δραστική ουσία και η ονομασία του είναι 
επινοημένη. 

2) Την ιατρική/θεραπευτική χρήση. 

β) Απαρίθμηση των πληροφοριών που είναι αναγκαίες 
πριν από τη λήψη του τελικού προϊόντος φαρμακευτικής 
κάνναβης: 

1) Αντενδείξεις. 

2) Κατάλληλες προφυλάξεις για τη χρήση. 

3) Αλληλεπιδράσεις με άλλα φάρμακα και άλλες πε¬ 
ριπτώσεις αλληλεπίδρασης (π.χ. οινόπνευμα, καπνός, 
τρόφιμα) που μπορεί να επηρεάσουν τη δράση του 
φαρμάκου, 

γ) Ειδικές προειδοποιήσεις, όπως: 

1) Να λαμβάνεται υπόψη η ιδιαίτερη κατάσταση ορι¬ 
σμένων κατηγοριών χρηστών (εγκυμονούσες ή θηλά- 
ζουσες γυναίκες, ηλικιωμένα πρόσωπα, πρόσωπα με 
κάποια ειδική παθολογική κατάσταση). 

2) Να γίνεται μνεία, όπου απαιτείται, των πιθανών συ¬ 
νεπειών της θεραπείας ως προς την ικανότητα του ατό¬ 
μου να οδηγεί αυτοκίνητο ή να χειρίζεται μηχανήματα, 


δ) Τις αναγκαίες και συνήθεις οδηγίες για τη σωστή 
χρήση, και ιδίως: 

1) Την ανώτατη δοσολογία, 

2) Τον τρόπο και, όπου απαιτείται, την οδό χορήγησης. 

3) Τ ις αναγκαίες ενέργειες σε περίπτωση υπέρβασης δο¬ 
σολογίας (π.χ. συμπτώματα, αγωγή επείγουσας ανάγκης), 

4) Ειδική σύσταση να συμβουλεύεται ο χρήστης τον 
ιατρό ή τον φαρμακοποιό, όταν χρειάζεται, για οιαδήπο- 
τε διευκρίνιση της χρήσης του προϊόντος, 

5) Περιγραφή των ανεπιθύμητων ενεργειών που εν¬ 
δέχεται να εκδηλωθούν κατά την κανονική χρήση του 
τελικού προϊόντος φαρμακευτικής κάνναβης και, εφό¬ 
σον κρίνεται σκόπιμο, των αναγκαίων ενεργειών για την 
περίπτωση αυτή. 

6) Παραπομπή στην ημερομηνία λήξης που αναγράφε¬ 
ται στη συσκευασία (περιλαμβανομένου τυχόν χρόνου 
ζωής μετά την πρώτη χρήση). 

7) Όπου απαιτείται, τις ιδιαίτερες προφυλάξεις για τη 
διατήρηση του φαρμάκου. 

ε) Το όνομα και τη διεύθυνση του κατόχου της ειδικής 
έγκρισης κυκλοφορίας. 

Άρθρο 11 

Κατάταξη Τελικών Προϊόντων 

Φαρμακευτικής Κάνναβης 

1. Κατά τη χορήγηση της ειδικής έγκρισης κυκλοφο¬ 
ρίας του τελικού προϊόντος φαρμακευτικής κάνναβης, ο 
Ε.Ο.Φ. το κατατάσσει σύμφωνα με όσα ορίζονται από τις 
διατάξεις του άρθρου 96 παρ.2 και 3 της κοινής υπουρ¬ 
γικής απόφασης αριθ.Δ.ΥΓ3α/Γ.Π.32221/2013. 

2. Περαιτέρω, τα τελικά προϊόντα φαρμακευτικής κάν¬ 
ναβης χορηγούνται σύμφωνα με τους ειδικούς όρους 
συνταγογράφησης και τον τύπο συνταγής που ορίζει η 
απόφαση του Υπουργού Υγείας που εκδίδεται κατ'εξου¬ 
σιοδότηση του άρθρου 7 του ν.4139/2013 (ΦΕΚ Α' 74). 

Άρθρο 12 

Διαφήμιση 

1. Απαγορεύεται κάθε διαφήμιση των τελικών προ¬ 
ϊόντων φαρμακευτικής κάνναβης, όπως ορίζεται στις 
διατάξεις του άρθρου 118 της κοινής υπουργικής από¬ 
φασης Δ.ΥΓ3α/Γ.Π.32221/2013 (Β' 1049). 

2. Απαγορεύεται η χορήγηση δειγμάτων τελικών προ¬ 
ϊόντων φαρμακευτικής κάνναβης. 

Άρθρο 13 

Παρακολούθηση Ανεπιθύμητων Ενεργειών 

1. Ο Ε.Ο.Φ. εφαρμόζει σύστημα παρακολούθησης 
ανεπιθύμητων ενεργειών για τη συλλογή πληροφορι¬ 
ών σχετικά με τους κινδύνους των τελικών προϊόντων 
φαρμακευτικής κάνναβης όσον αφορά την υγεία των 
ασθενών ή τη δημόσια υγεία. Οι πληροφορίες αυτές 
αναφέρονται ιδίως στις ανεπιθύμητες ενέργειες στον 
άνθρωπο από τη χρήση του τελικού προϊόντος φαρμα¬ 
κευτικής κάνναβης εντός των εγκεκριμένων στοιχείων 
της έγκρισης διάθεσης, καθώς και από τη χρήση εκτός 
αυτών και στις ανεπιθύμητες ενέργειες που συνδέονται 
με επαγγελματική έκθεση. 

2. Για την αποτελεσματική παρακολούθηση ανεπι¬ 
θύμητων ενεργειών, στα πλαίσια του συστήματος πα¬ 
ρακολούθησης ανεπιθύμητων ενεργειών της παρ.1, ο 
Ε.Ο.Φ. δύναται να επιβάλλει ειδικές υποχρεώσεις στους 
ιατρούς, στους φαρμακοποιούς και στους άλλους επαγ- 
γελματίες υγείας, με αποφάσεις του που δημοσιεύονται 
στην Εφημερίδα της Κυβερνήσεως. 

3. Ο κάτοχος της έγκρισης διάθεσης εφαρμόζει, προς 
εκπλήρωση των υποχρεώσεων παρακολούθησης ανε¬ 
πιθύμητων ενεργειών, σύστημα ισοδύναμο με αυτό της 
παρ.1 και υποχρεούται: 

α) Να πραγματοποιεί τακτικές εσωτερικές επιθεωρή¬ 
σεις (3υάίΐ5) του συστήματος παρακολούθησης ανεπι¬ 
θύμητων ενεργειών που διαθέτει και να τοποθετεί ση¬ 
μείωμα σχετικά με τα κύρια πορίσματα της εσωτερικής 
επιθεώρησης στο κύριο αρχείο του ανωτέρω συστήμα¬ 
τος και, με βάση τα πορίσματα της εσωτερικής επιθεώ¬ 
ρησης, να εξασφαλίζει την κατάρτιση και την εφαρμογή 
κατάλληλου σχεδίου διορθωτικών ενεργειών. 

β) Να έχει μονίμως και συνεχώς στη διάθεση του ένα 
κατάλληλα ειδικευμένο πρόσωπο, το οποίο θα είναι υπεύ¬ 
θυνο για την Παρακολούθηση Ανεπιθύμητων Ενεργειών. 

γ) Να τηρεί και να έχει διαθέσιμο όταν του ζητηθεί, το 
κύριο αρχείο του συστήματος παρακολούθησης ανεπι¬ 
θύμητων ενεργειών. 

δ) Να εφαρμόζει σύστημα διαχείρισης του κινδύνου 
για κάθε τελικό προϊόν φαρμακευτικής κάνναβης. 

ε) Να επιτηρεί την έκβαση των μέτρων ελαχιστοποίη- 
σης του κινδύνου τα οποία περιλαμβάνονται στο σχέδιο 
διαχείρισης του κινδύνου της περ.δ). 

στ) Να επικαιροποιεί το σύστημα διαχείρισης του κιν¬ 
δύνου και να επιτηρεί τα συλλεγέντα και καταγραφέντα 
στοιχεία της για να προσδιορίζει εάν υπάρχουν νέοι κίν¬ 
δυνοι ή μεταβληθέντες κίνδυνοι ή κατά πόσον υπάρχουν 
αλλαγές της σχέσης κινδύνου/οφέλους των τελικών προϊ¬ 
όντων φαρμακευτικής κάνναβης. Ο κάτοχος της έγκρισης 
διάθεσης υποβάλλει το ονοματεπώνυμο και τα στοιχεία 
επικοινωνίας του ειδικευμένου προσώπου στον Ε.Ο.Φ. 

Άρθρο 14 

Τροποποίηση Ειδικής Έγκρισης Κυκλοφορίας 
1. Ο κάτοχος της ειδικής έγκρισης κυκλοφορίας υπο- 
χρεούται: 

α) Οσον αφορά στις μεθόδους παρασκευής και ελέγ¬ 
χου που προβλέπονται στο άρθρο 6 περ. δ) και η) να 
λαμβάνει υπόψη την επιστημονική και την τεχνική πρό¬ 
οδο, να εισάγει κάθε απαραίτητη αλλαγή, ώστε το τελικό 
προϊόν φαρμακευτικής κάνναβης να παρασκευάζεται 
και να ελέγχεται σύμφωνα με τις γενικά αποδεκτές επι¬ 
στημονικές μεθόδους, και να τροποποιεί αντίστοιχα τα 
στοιχεία του άρθρου 6. 

β) Να εξασφαλίζει την επικαιροποίηση των πληροφο¬ 
ριών για το προϊόν λαμβάνοντας υπόψη τις τρέχουσες 
επιστημονικές γνώσεις. Όλες οι ανωτέρω τροποποιήσεις 
υπόκεινται σε έγκριση από τον ΕΟΦ. 


2. Ο Ε.Ο.Φ. δύναται να τροποποιεί την ειδική έγκριση 
κυκλοφορίας του τελικού προϊόντος φαρμακευτικής 
κάνναβης για λόγους που αφορούν στην ασφάλεια του 
προϊόντος ή όταν ένα ή περισσότερα από τα στοιχεία 
στα οποία στηρίζεται η αίτηση δεν έχουν τροποποιη- 
θεί/επικαιροποιηθεί, σύμφωνα με όσα ορίζονται στην 
προηγούμενη παράγραφο. 

Άρθρο 15 

Κυρώσεις 

1. Ο Ε.Ο.Φ. αναστέλλει ή ανακαλεί την ειδική έγκριση 
κυκλοφορίας, όταν κρίνεται ότι το τελικό προϊόν φαρμα¬ 
κευτικής κάνναβης είναι επιβλαβές ή ότι η σχέση κινδύ¬ 
νου - οφέλους δεν είναι ευνοϊκή ή όταν διαπιστώνει με 
κατάλληλους εργαστηριακούς ελέγχους που διενεργούν 
δειγματοληπτικά τα Εργαστήριά του ότι το τελικό προϊόν 
φαρμακευτικής κάνναβης δεν έχει τη δηλωθείσα ποιοτι¬ 
κή και ποσοτική σύνθεση ή δεν πληροί τις εγκεκριμένες 
προδιαγραφές ποιότητας. 

2. Η ειδική έγκριση κυκλοφορίας δύναται επίσης να 
αναστέλλεται ή να ανακαλείται, όταν τα στοιχεία στα 
οποία στηρίζεται η αίτηση, όπως ορίζονται στο άρθρο 
6 είναι εσφαλμένα ή αναληθή ή όταν οι έλεγχοι που ανα- 
φέρονται στο άρθρο 6 παρ.1 περ. ζ) δεν έχουν πραγμα¬ 
τοποιηθεί. 

Η ειδική έγκριση κυκλοφορίας αναστέλλεται ή ανα¬ 
καλείται στις περιπτώσεις κατά τις οποίες η παραγωγή 
του τελικού προϊόντος φαρμακευτικής κάνναβης δεν 
πραγματοποιείται σύμφωνα με τα εγκεκριμένα στοιχεία 
κατ' εφαρμογή του άρθρου 6 ή στις περιπτώσεις που οι 
έλεγχοι δεν διενεργούνται σύμφωνα με τις μεθόδους 
ελέγχου που εγκρίνονται σύμφωνα με το αυτό ως άνω 
άρθρο. 

Άρθρο 16 

Διοικητικά Πρόστιμα 

Στους παραβάτες των διατάξεων της παρούσας, εκτός 
από τις κυρώσεις που προβλέπονται σε άλλες διατάξεις 
της κείμενης νομοθεσίας, επιβάλλονται και οι κυρώσεις 
που προβλέπονται στο άρθρο 19 του ν.δ. 96/1973 (ΦΕΚ 
Α' 172). Για τους σκοπούς της εφαρμογής του προηγού¬ 
μενου εδαφίου όπου αναφέρεται άδεια κυκλοφορίας 
νοείται η ειδική έγκριση κυκλοφορίας και όπου αναφέ- 
ρεται φαρμακοεπαγρύπνηση νοείται σύστημα παρακο¬ 
λούθησης ανεπιθύμητων ενεργειών. 

Άρθρο 17 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2018 

Ο Υπουργός 

ΑΝΔΡΕΑΣ ΞΑΝΘΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΓΤ ίΞΓΓ^Γ;Τ<ν^ ι: ■ 1 ."ώτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























